ΑΠΟΦΑΣΕΙΣ
Αριθμ. απόφ. 63
Τροποποίηση Κανονισμού Προγράμματος Μεταπτυχιακών Σπουδών του Τμήματος Ιατρικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών με τίτλο
«Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης»
(“MSc in Rehabilitation Following Spinal Cord
Lesions. Spinal Pain Management”).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του Ε.Κ.Π.Α.
9. Την υπ’ αρ. 888/17-7-2018 (Β’ 4150) απόφαση της
Συγκλήτου του Ε.Κ.Π.Α. περί ίδρυσης προγράμματος
Μεταπτυχιακών Σπουδών «Αποκατάσταση Βλαβών
Νωτιαίου Μυελού. Διαχείριση του Πόνου Σπονδυλικής
Προέλευσης» του ΕΚΠΑ.
10. Την υπ’ αρ. 1160/28-01-2019 (Β’ 393) απόφαση της
Συγκλήτου του Ε.Κ.Π.Α. με την οποία εγκρίθηκε ο κανονισμός του ΠΜΣ «Αποκατάσταση Βλαβών Νωτιαίου Μυ-
ελού. Διαχείριση του Πόνου Σπονδυλικής Προέλευσης»
(“MSc in Rehabilitation Following Spinal Cord Lesions.
Spinal Pain Management”)» του Τμήματος Ιατρικής της
Σχολής Επιστημών Υγείας του ΕΚΠΑ.
11. Το απόσπασμα πρακτικού της Συνέλευσης της
Ιατρικής Σχολής του Ε.Κ.Π.Α. (συνεδρίαση 31-10-2023).
12. Το απόσπασμα πρακτικού της Συγκλήτου του
Ε.Κ.Π.Α. (5η συνεδρία 13-12-2023).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος
Μεταπτυχιακών Σπουδών του Τμήματος Ιατρικής της Σχολής Επιστημών Υγείας του ΕΚΠΑ με τίτλο «Αποκατάσταση
Βλαβών Νωτιαίου Μυελού. Διαχείριση του Πόνου Σπονδυλικής Προέλευσης» (“MSc in Rehabilitation Following
Spinal Cord Lesions. Spinal Pain Management”), από το
ακαδημαϊκό έτος 2023-2024, σύμφωνα με τις διατάξεις
του ν. 4957/2022 και τον Κανονισμό Μεταπτυχιακών και
Διδακτορικών Σπουδών του ΕΚΠΑ, ως ακολούθως:
Άρθρο 1
Αντικείμενο-σκοπός
1.1 Σκοπός του Π.Μ.Σ. «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέ-
λευσης» είναι η παροχή υψηλού επιπέδου μεταπτυχιακής
εκπαίδευσης στο επιστημονικό πεδίο των παθήσεων
Σπονδυλικής Στήλης με συνοδές βλάβες Νωτιαίου Μυελού, καθώς και η διαχείριση του πόνου Σπονδυλικής
προέλευσης, αποσκοπώντας, στη σωστή διερεύνηση,
έγκαιρη διάγνωση και αντιμετώπιση τόσο τραυματικών
όσο και εκφυλιστικών παθήσεων Σπονδυλικής Στήλης με
συνοδές βλάβες Νωτιαίου Μυελού (Ν.Μ.).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 889
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στο γνωστικό αντικείμενο «Απο-
κατάσταση Βλαβών Νωτιαίου Μυελού. Διαχείριση του
Πόνου Σπονδυλικής Προέλευσης», μετά την πλήρη και
επιτυχή ολοκλήρωση των σπουδών με βάση το πρόγραμμα σπουδών.
1.3 Οι τίτλοι απονέμονται από το Τμήμα Ιατρικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών.
1.4 Προσδοκώμενα μαθησιακά αποτελέσματα.
Το Πρόγραμμα Σπουδών του ΠΜΣ αποσκοπεί στην
παροχή άρτιας θεωρητικής, ερευνητικής και κλινικής
εκπαίδευσης των φοιτητών/τριών στο εφαρμοσμένο πεδίο της διαχείρισης ασθενών με βλάβες ΝΜ και πόνου
Σπονδυλικής προέλευσης. Ολοκληρώνοντας το Πρόγραμμα, οι απόφοιτοι, τόσο οι ιατροί όσο και οι λοιποί
επαγγελματίες Υγείας, θα έχουν εκπαιδευτεί και εξειδικευτεί στο ευρύ και αναπτυσσόμενο πεδίο της παροχής
ολοκληρωμένης φροντίδας στους ασθενείς με βλάβες
ΝΜ και πόνο σπονδυλικής αιτιολογίας, προάγοντας όλες
τις απαραίτητες γνώσεις, στάσεις και δεξιότητες.
Ειδικότερα, με την επιτυχή ολοκλήρωση των απαιτήσεων του προγράμματος του ΠΜΣ, οι απόφοιτοι/ες θα
είναι σε θέση:
- Να έχουν άριστη γνώση της ανατομίας της πάσχουσας περιοχής του ΝΜ καθώς επίσης και την ικανότητα
ερμηνείας των ειδικών απεικονίσεων της ΣΣ και του ΝΜ.
- Να κατανοούν τους μηχανισμούς μεταφοράς σημάτων του ΝΜ καθώς και τις βασικές αρχές της νευροχημεί-
ας πάνω στις οποίες στηρίζεται η μετάδοσης σήματος.
- Να έχουν λεπτομερή γνώση της φυσιολογίας του
νωτιαίου μυελού της αυχενικής, θωρακικής, οσφυϊκής
μοίρας σπονδυλικής στήλης και του μυελικού κώνου,
της παθοφυσιολογία των βλαβών του νωτιαίου μυελού
καθώς και να μπορούν να συσχετίζουν την παθοφυσιολογία με τη συμπτωματολογία βλάβης.
- Να γνωρίζουν τους διάφορους βαθμούς ελευθερίας
και κινητικότητας της αυχενικής, θωρακικής και οσφυϊκής μοίρας της Σ.Σ., τις εφαρμογές των κανόνων εμβιο-
μηχανικής στις ανωτέρω περιοχές, καθώς και να έχουν
τη δυνατότητα ανάλυσης του προφίλ ορθοστάτησης
και των μοντέλων κίνησης της Σ.Σ. βάσει των αρχών εμβιομηχανικής.
- Να γνωρίζουν τα μοντέλα τραυματικών και εκφυλιστικών βλαβών του ΝΜ, καθώς και την επακόλουθη
συμπτωματολογία τους και να αναγνωρίζουν την επίπτωση της βλάβης του ΝΜ στην ανάπτυξη παθολογίας στα
διάφορα επιμέρους συστήματα, την εμφανιζόμενη συμπτωματολογία καθώς και τη θεραπευτική προσέγγιση.
- Να γνωρίζουν τις βασικές αρχές των διαφόρων απεικονιστικών τεχνικών και την ανάλυση της ευαισθησί-
ας και ειδικότητας της κάθε τεχνικής ανά παθολογική
οντότητα.
- Να διαθέτουν λεπτομερή γνώση της παθοφυσιολογίας, των επιμέρους τεχνικών διερεύνησης και απεικόνισης
και της θεραπείας των λοιμώξεων Σ.Σ. και Ν.Μ.
- Να γνωρίζουν τις σύγχρονες θεραπευτικές προσεγγίσεις των επιμέρους συστημάτων μετά από βλάβη Ν.Μ.
και της Θεραπείας των επιμέρους μεταβολών.
- Να γνωρίζουν τις σύγχρονες τεχνικές φυσιοθεραπευτικής προσέγγισης και αποκατάστασης ασθενών με
βλάβη Ν.Μ. και να είναι ικανοί να προβούν σε λειτουργική αξιολόγηση των αποτελεσμάτων.
- Να γνωρίζουν την ανατομία και βιοχημεία των επιμέρους μονοπατιών μεταφοράς της αίσθησης του πόνου,
τη παθοφυσιολογία καθώς και τις συντηρητικές μορφές
θεραπείας.
- Να γνωρίζουν σε βάθος την ανατομική και βιοχημική
προσέγγισης του πόνου, επί των μονοπατιών μεταφοράς σήματος καθώς και επί της λειτουργίας των κέντρων
επεξεργασίας των ερεθισμάτων. Θα διδαχθούν τις διάφορες συντηρητικές μορφές θεραπείας στις επιμέρους
ανατομικές δομές.
Επιπλέον, οι απόφοιτοι του ΠΜΣ θα μπορούν:
- Να στελεχώσουν Μονάδες Γενικών Νοσοκομείων,
Μονάδες Πρωτοβάθμιας Φροντίδας Υγείας, Μονάδες
Κοινωνικής Ιατρικής όπως και ποικίλους κρατικούς και
μη κρατικούς οργανισμούς/φορείς και δομές που σχετίζονται καθ’ οιονδήποτε τρόπο με την φροντίδα ασθενών
με βλάβες ΝΜ και πόνο σπονδυλικής αιτιολογίας.
- Να απασχοληθούν σε θέσεις που απαιτούν υψηλό
επίπεδο γνώσεων και δεξιοτήτων του γνωστικού αντικειμένου.
- Να πραγματοποιούν ερευνητικές εργασίες που προάγουν τη γνώση στο πεδίο των βλαβών του ΝΜ.
- Επίσης, μετά την απόκτηση του Διπλώματος Μεταπτυχιακών Σπουδών οι απόφοιτοι θα δύνανται να προ-
χωρήσουν στην εκπόνηση διδακτορικής διατριβής, εφόσον έχουν επιδείξει τις κατάλληλες γνώσεις, δεξιότητες
και στάσεις και κρίνονται κατάλληλοι προς τούτο.
Άρθρο 2
Δομή και Όργανα του Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος, αρμόδια όργανα είναι η
Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) Εισηγείται στη Σύγκλητο δια της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/την Διευθυντή/ντρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα πρώτου
κύκλου σπουδών της Ιατρικής Σχολής,
η) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος Ιατρικής
της Σχολής Επιστημών Υγείας, οι αρμοδιότητες των περ. δ)
και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον Διευθυντή/ντρια του Π.Μ.Σ.
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος Ιατρικής της Σχολής Επιστη-
μών Υγείας και ομότιμους καθηγητές/τριες, που έχουν
συναφές γνωστικό αντικείμενο με αυτό του Π.Μ.Σ. και
αναλαμβάνουν διδακτικό έργο στο Π.Μ.Σ. Τα μέλη της
Σ.Ε. καθορίζονται με απόφαση της Συνέλευσης της Ιατρικής Σχολής.
Η Συντονιστική Επιτροπή (Σ.Ε.) είναι αρμόδια για την
παρακολούθηση και τον συντονισμό της λειτουργίας του
προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την κατανομή του
διδακτικού έργου, καθώς και την ανάθεση διδακτικού
έργου,
στ) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την πρόσκληση
Επισκεπτών Καθηγητών για την κάλυψη διδακτικών
αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος Ιατρικής της Σχολής Επιστημών
Υγείας,
η) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
2.2.3 Ο/Η Διευθυντής/ντρια του Π.Μ.Σ.
Ο/Η Διευθυντής/ντρια του Π.Μ.Σ. προέρχεται από τα
μέλη Δ.Ε.Π. του Τμήματος Ιατρικής της Σχολής Επιστημών Υγείας κατά προτεραιότητα βαθμίδας Καθηγητή ή
Αναπληρωτή Καθηγητή και ορίζεται με απόφαση της
Συνέλευσης της Ιατρικής Σχολής για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/ντρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση της Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός/ή Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/ντρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3. Γραμματειακή Υποστήριξη Π.Μ.Σ.
α) Η Γραμματεία του Τμήματος Ιατρικής της Σχολής
Επιστημών Υγείας είναι αρμόδια για τη γραμματειακή
και διοικητική υποστήριξη του Π.Μ.Σ..
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική υποστήριξη, οι οποίοι και πάλι βρίσκονται υπό την
επιστασία της Γραμματείας του Τμήματος Ιατρικής της
Σχολής Επιστημών Υγείας.
Η Γραμματεία του Π.Μ.Σ. «Αποκατάσταση Βλαβών
Νωτιαίου Μυελού. Διαχείριση του Πόνου Σπονδυλικής
Προέλευσης» είναι εγκατεστημένη στην Γ’ Ορθοπαιδική
Κλινική του Ε.Κ.Π.Α. και βρίσκεται υπό την επιστασία της
Γραμματείας της Ιατρικής Σχολής του Ε.Κ.Π.Α.. Είναι αρμόδια για τη γραμματειακή και διοικητική υποστήριξη
του Π.Μ.Σ.
Άρθρο 3
Κατηγορίες και Αριθμός Εισακτέων
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Τμημάτων Ιατρικής και άλλων τμημάτων συ-
ναφούς γνωστικού αντικειμένου (Τμήματα της Σχολής
Επιστημών Υγείας, Βιολογίας, Φυσικοθεραπείας, Εργοθεραπείας, Ψυχολογίας, Κοινωνιολογίας) και συναφών
Τμημάτων της ημεδαπής ή Τμημάτων αναγνωρισμένων
ομοταγών ιδρυμάτων της αλλοδαπής, καθώς και πτυχιούχοι Τ.Ε.Ι. συναφούς γνωστικού αντικειμένου.
3.2 Ο ανώτατος αριθμός εισακτέων φοιτητών/φοιτητριών στο Πρόγραμμα Μεταπτυχιακών Σπουδών,
ορίζεται σε εξήντα (60) συνολικά ανά ακαδημαϊκό έτος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Ο ανώτατος αριθμός εισακτέων προσδιορίζεται σύμφωνα με τον αριθμό των διδασκόντων του Π.Μ.Σ. και
την αναλογία φοιτητών-διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας.
3.3 Επιπλέον του αριθμού εισακτέων, γίνεται δεκτό
ένα (1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π.
κατ’ έτος, εφόσον το έργο που επιτελεί στο Ίδρυμα είναι
συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
Τρόπος Εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών Ε.Κ.Π.Α. και τις προβλέψεις
του παρόντος Κανονισμού.
4.2 Κάθε Απρίλιο, με απόφαση της Συνέλευσης της
Ιατρικής Σχολής του Ε.Κ.Π.Α, δημοσιεύεται και αναρτάται στην ιστοσελίδα της Ιατρικής Σχολής και του Ιδρύ-
ματος, η προκήρυξη για την εισαγωγή μεταπτυχιακών
φοιτητών/τριών στο Π.Μ.Σ.. Οι σχετικές αιτήσεις μαζί με
τα απαραίτητα δικαιολογητικά κατατίθενται στη Γραμματεία του Π.Μ.Σ., σε προθεσμία που ορίζεται κατά την
προκήρυξη και μπορεί να παραταθεί με απόφαση της
Συνέλευσης του Τμήματος Ιατρικής της Σχολής Επιστημών Υγείας.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση Συμμετοχής.
- Βιογραφικό Σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό Γλωσσομάθειας αγγλικής γλώσσας,
κατώτατο επίπεδο Β2, ή επαρκής διαπιστωμένη από
την Σ.Ε. του Π.Μ.Σ., γνώση της αγγλικής γλώσσας του
υποψηφίου.
- Συστατικές επιστολές.
- Επιστημονικές δημοσιεύσεις σε περιοδικά με κριτές
(εάν υπάρχουν).
- Αποδεικτικά επαγγελματικής ή ερευνητικής δραστηριότητας (εάν υπάρχουν).
- Πιστοποιητικό ελληνομάθειας ή επαρκής διαπιστωμένη από την Σ.Ε. του Π.Μ.Σ., γνώση της ελληνικής γλώσ-
σας για αλλοδαπούς υποψηφίου.
- Πιστοποιητικό Αναγνώρισης Ακαδημαϊκού τίτλου
σπουδών της αλλοδαπής.
- Αντίγραφο Μεταπτυχιακού Διπλώματος και σχετική
αναλυτική βαθμολογία (εάν υπάρχει).
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος Ιατρικής της Σχολής Επιστημών Υγείας ορίζει επιτροπή αρμόδια να διαπιστώσει
εάν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής, είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
1. Γενικός Βαθμός πτυχίου (ποσοστό 15%).
2. Μέσος όρος βαθμολογίας τριών προπτυχιακών
μαθημάτων συναφούς γνωστικού αντικειμένου με το
Π.Μ.Σ. (ποσοστό 10%).
3. Πιστοποιητικό αγγλικής γλώσσας (κατώτατο επίπεδο Β2) (ποσοστό 15%).
4. Κατοχή δεύτερου πτυχίου Α’ή Β’ κύκλου σπουδών
(ποσοστό 5%).
5. Ερευνητική δραστηριότητα (ποσοστό 15%).
6. Δημοσιεύσεις (ποσοστό 10%).
7. Συστατικές επιστολές (ποσοστό 10%).
8. Προφορική συνέντευξη (ποσοστό 20%), όπου
εκτιμώνται μεταξύ άλλων η δυνατότητα και το κίνητρο (motivation) του υποψηφίου να ανταποκριθεί στις
απαιτήσεις του Π.Μ.Σ..
4.7 Με βάση τα συνολικά κριτήρια, η Σ.Ε. καταρτίζει
τον Πίνακα αξιολόγησης των φοιτητών/τριών και τον
καταθέτει προς έγκριση από τη Συνέλευση του Τμήματος Ιατρικής της Σχολής Επιστημών Υγείας.
Οι επιτυχόντες/ούσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης του Τμήματος Ιατρικής
της Σχολής Επιστημών Υγείας.
Σε περίπτωση ισοβαθμίας (με μαθηματική στρογγυλοποίηση στην ακέραια μονάδα της κλίμακας 100),
εισάγονται οι ισοβαθμήσαντες υποψήφιοι, σε ποσοστό
που δεν υπερβαίνει το 10% του ανώτατου αριθμού
εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ούσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια Φοίτησης
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης μεταπτυχιακής διπλωματικής εργασίας. Σε κάθε εξάμηνο,
οι φοιτητές μπορούν να συγκεντρώσουν το ανώτερο
τριάντα (30) πιστωτικές μονάδες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συ-
νέλευση του Τμήματος Ιατρικής της Σχολής Επιστημών
Υγείας. Η παράταση δεν υπερβαίνει τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος
ολοκλήρωσης των σπουδών ορίζεται στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συντονιστική Επιτροπή του Π.Μ.Σ. και έγκριση
από τη Συνέλευση του Τμήματος Ιατρικής της Σχολής
Επιστημών Υγείας, δύνανται να διακόψουν τη φοίτησή
τους για χρονική περίοδο που δεν υπερβαίνει τα δύο (2)
συνεχόμενα εξάμηνα. Αναστολή φοίτησης χορηγείται για
σοβαρούς λόγους (στρατιωτική θητεία, ασθένεια, λοχεία,
απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης, συζητείται και εγκρίνεται κατά περίπτωση από
τη Σ.Ε., η οποία και εισηγείται στη Συνέλευση του Τμήματος Ιατρικής της Σχολής Επιστημών Υγείας.
Άρθρο 6
Πρόγραμμα Σπουδών
6.1 Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης στο χειμερι-
νό εξάμηνο, δύναται να μεταφερθεί στο εαρινό, με εισήγηση
της Συντονιστικής Επιτροπής και απόφαση της Συνέλευσης
του Τμήματος Ιατρικής της Σχολής Επιστημών Υγείας.
6.2 Για την απόκτηση διπλώματος του Π.Μ.Σ. απαιτούνται
συνολικά εκατόν είκοσι (120) πιστωτικές μονάδες (ECTS).
Όλα τα μαθήματα διδάσκονται εβδομαδιαίως και κατά περίπτωση περιλαμβάνουν εργαστήριο και κλινική άσκηση.
6.3 Η γλώσσα διδασκαλίας είναι η ελληνική και κατά
περίπτωση η αγγλική γλώσσα (π.χ. πρόσκληση ξένων
ομιλητών), ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική
γλώσσα.
6.4 Κατά τη διάρκεια των σπουδών, οι μεταπτυχιακοί φοιτητές/τριες υποχρεούνται σε παρακολούθηση και επιτυχή
εξέταση μεταπτυχιακών μαθημάτων, κλινικής άσκησης και
εκπόνησης μεταπτυχιακής διπλωματικής εργασίας.
6.5 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με είκοσι
(20) ECTS.
6.6 Κλινική Άσκηση: Οι μεταπτυχιακοί φοιτητές/τριες του
Π.Μ.Σ., υποχρεούνται να πραγματοποιήσουν τη θεσμοθετημένη από το Πρόγραμμα Σπουδών τους κλινική άσκηση,
στους χώρους της Φ.Ι.Απ. στο Γ.Ν.Α. «ΚΑΤ».
Οι μεταπτυχιακοί φοιτητές/τριες με την έναρξη του 4ου
εξαμήνου φοίτησης, ενημερώνονται από τη Γραμματεία
του Π.Μ.Σ., για το πρόγραμμα που θα διεξαχθεί η κλινική
άσκηση.
Με το πέρας της κλινικής άσκησης, ο Υπεύθυνος Διδάσκων, όπως έχει οριστεί από την ανάθεση διδακτικού
έργου, εξετάζει προφορικά τον/την φοιτητή/τρια και
καταθέτει τη βαθμολογία στο πληροφοριακό σύστημα
της Ιατρικής Σχολής, που αντιστοιχεί στην ακαδημαϊκή
κλίμακα (0-10) και πιστώνεται με δέκα (10) (ECTS).
6.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.8 Α) Το ενδεικτικό πρόγραμμα των μαθημάτων διαμορφώνεται ως εξής:
1o Εξάμηνο
Κωδικοί
Μαθημάτων
Μαθήματα
Διδακτικές
Ώρες
ECTS
Ανατομία και Φυσιολογία Σπονδυλικής Στήλης
και Νωτιαίου Μυελού
3 x 13 εβδ
Νευροχημεία και Νευροφυσιολογία, Κλινική Εξέταση Απεικονιστικές Τεχνικές
3 x 10 εβδ
+ 3 x 3 εβδ
εργαστήριο
Εμβιομηχανική Σπονδυλικής Στήλης
3 x 13 εβδ
Τραυματικές κακώσεις και Εκφυλιστικές
Βλάβες Σπονδυλικής Στήλης
και Νωτιαίου Μυελού
3 x 13 εβδ
Σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
2o Εξάμηνο
Κωδικοί
Μαθημάτων
Μαθήματα
Διδακτικές
Ώρες
ECTS
Διαταραχές Συστημάτων
(Νευρικού, Καρδιαγγειακού, Πεπτικού,
Ουροποιητικού) σε Ασθενείς
με Βλάβες Νωτιαίου Μυελού
3 x 13 εβδ
Διάγνωση Ασθενούς με Βλάβη
Νωτιαίου Μυελού - Κλινικές και
Απεικονιστικές Μέθοδοι
3 x 13 εβδ
Λοιμώξεις σε Ασθενείς με Βλάβες
Νωτιαίου Μυελού
3 x 13 εβδ
Σπονδυλικός Πόνος:
Αιτιολογία - Προσέγγιση
3 x 13 εβδ
Σύνολο
3o Εξάμηνο
Κωδικοί
Μαθημάτων
Μαθήματα
Διδακτικές
Ώρες
ECTS
Αντιμετώπιση Βλάβης Νωτιαίου
Μυελού - Υποστήριξη Συστημάτων
(Νευρικού, Καρδιαγγειακού, Πεπτικού,
Ουροποιητικού) σε Ασθενείς με
Βλάβες Νωτιαίου Μυελού
3 x 13 εβδ
Αποκατάσταση Βλάβης Νωτιαίου
Μυελού - Φυσική Αποκατάσταση
3 x 13 εβδ
Σπονδυλικός Πόνος: Συντηρητική
Θεραπεία
3 x 13 εβδ
Σπονδυλικός Πόνος: Χειρουργική
Θεραπεία
3 x 13 εβδ
Σύνολο
4o Εξάμηνο
Κωδικοί
Μαθημάτων
Μαθήματα
Διδακτικές
Ώρες
ECTS
Κλινική Άσκηση Διάρκειας 4ων
Εβδομάδων
14 x 4 εβδ
Εκπόνηση Μεταπτυχιακής
Διπλωματικής Εργασίας
————————
Σύνολο
Β) Περιεχόμενο/Περιγραφή μαθημάτων
1ο ΕΞΑΜΗΝΟ:
Μαθήματα Υποχρεωτικά
1) Ανατομία και Φυσιολογία Σπονδυλικής Στήλης και Νωτιαίου Μυελού (ECTS: 9 - Κωδ.Μαθήματος: 061001)
Περιεχόμενο Μαθήματος:
- Οστά, μύες, αγγεία, νεύρα και κινησιολογία όλων των αρθρώσεων και μυών της Σπονδυλικής Στήλης.
- Αναλυτική περιγραφή ανατομίας αυχενικής, θωρακικής, οσφυϊκής μοίρας της Σπονδυλικής Στήλης.
- Περιγραφή μυϊκών ινών, τενόντων, δομών των αρθρώσεων, συνδέσμων, δερμοτομίων.
- Συσχέτιση των παραλλαγών, αλλά και συσχέτιση της μυϊκής λειτουργίας με την πιθανότητα μυϊκών κακώσεων,
αλλά και του πλάνου πρόληψης, αλλά και αντιμετώπισής τους.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την ανατομική περιοχή από την λήψη ιστορικού και με την κλινική
εξέταση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Επίσης θα έχει την ικανότητα να συσχετίσει την ανατομική περιοχή και να ερμηνεύσει την απεικόνιση που
θα απαιτηθεί για επιπλέον διερεύνηση.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2) Νευροχημεία και Νευροφυσιολογία και Κλινική Εξέταση - Απεικονιστικές Τεχνικές (ECTS: 9 - Κωδ.Μαθήμα-
τος: 061002)
Περιεχόμενο Μαθήματος:
- Περιγραφή μονοπατιών μεταφορά σήματος νωτιαίου
μυελού και νευροχημείας μετάδοσης σήματος.
- Αναλυτική περιγραφή φυσιολογίας μυελού και μυελικού κώνου αυχενικής, θωρακικής, οσφυϊκής μοίρας
σπονδυλικής στήλης.
- Παθοφυσιολογία βλαβών νωτιαίου μυελού. Συσχέτιση παθοφυσιολογίας με τη συμπτωματολογία βλάβης.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την
ανατομική περιοχή με τη παθοφυσιολογία της βλάβης.
Επίσης θα έχει την ικανότητα να συσχετίσει την ανατομική περιοχή και να ερμηνεύσει την απεικόνιση που θα
απαιτηθεί για επιπλέον διερεύνηση της βλάβης.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Εμβιομηχανική Σπονδυλικής Στήλης (ECTS: 6 - Κωδ.
Μαθήματος: 061003)
Περιεχόμενο Μαθήματος:
- Ανάλυση βασικών αρχών φυσικής και εμβιομηχανικής. Περιγραφή των διαφόρων βαθμών ελευθερίας και
κινητικότητας της αυχενικής, θωρακικής και οσφυϊκής
μοίρας της Σ.Σ. και της εφαρμογής των κανόνων εμβιομηχανικής στις ανωτέρω περιοχές.
- Ανάλυση του προφίλ ορθοστάτησης και των μοντέλων κίνησης της Σ.Σ. βάσει των αρχών εμβιομηχανικής.
Μαθησιακά Αποτελέσματα:
Ο φοιτητής θα εκπαιδευτεί πάνω στις αρχές φυσικής
και εμβιομηχανικής της Σ.Σ. καθώς και στα μοντέλα κίνησης Σ. Σ. Επίσης θα έχει την ικανότητα να συσχετίσει
την κινητικότητα των τμημάτων της Σ.Σ. με τα μοντέλα
κάκωσης της Σ.Σ.
Διδακτικές και Μαθησιακές Μέθοδοι: Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας: Διαλέξεις.
Αξιολόγηση φοιτητών: Τελική γραπτή εξέταση.
4) Τραυματικές Κακώσεις και Εκφυλιστικές Βλάβες
Σπονδυλικής Στήλης και Νωτιαίου Μυελού (ECTS: 6 Κωδ.Μαθήματος: 061004)
Περιεχόμενο Μαθήματος:
Περιγραφή τραυματικών κακώσεων Ν.Μ.. Εκφυλιστικών βλαβών Σ.Σ. και Ν.Μ. Ανάλυση συμπτωματολογίας,
παθοφυσιολογίας, κλινικής εικόνας και βασικών αρχών
θεραπείας, νοσηλείας και παρακολούθησης.
Μαθησιακά Αποτελέσματα:
Ανάλυση μοντέλων κάκωσης της Σ.Σ., εκφυλιστικών
νοσημάτων, συμπτωματολογίας του Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2ο ΕΞΑΜΗΝΟ
Μαθήματα Υποχρεωτικά
1) Διαταραχές Συστημάτων (Νευρικού, Καρδιαγγειακού, Πεπτικού, Ουροποιητικού) σε Ασθενείς με Βλάβες
Νωτιαίου Μυελού. (ECTS: 9 - Κωδ.Μαθήματος: 061005)
Περιεχόμενο Μαθήματος:
Περιγραφή και ανάλυση μεταβολών στη λειτουργία
των επιμέρους συστημάτων μετά από βλάβη Ν.Μ. Διαγνωστικές μέθοδοι, παρακολούθηση και θεραπεία των
επιμέρους μεταβολών.
Μαθησιακά Αποτελέσματα:
Γνώση της επιμέρους παθολογίας των διαφόρων συστημάτων συνεπεία βλάβης Ν.Μ. Θεραπευτική προσέγγιση.
Διδακτικές και Μαθησιακές Μέθοδοι: Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας: Διαλέξεις.
Αξιολόγηση φοιτητών: Τελική γραπτή εξέταση.
2) Διάγνωση Ασθενούς με Βλάβη Νωτιαίου Μυελού Κλινικές και Απεικονιστικές Μέθοδοι (ECTS: 9 - Κωδ.Μα-
θήματος: 061006)
Περιεχόμενο Μαθήματος:
Περιγραφή απεικονιστικών και διαγνωστικών τεχνικών
νωτιαίου μυελού. Ανάλυση βασικών αρχών των διαφόρων
απεικονιστικών τεχνικών και ανάλυση της ευαισθησίας και
ειδικότητας της κάθε τεχνικής ανά παθολογική οντότητα.
Μαθησιακά Αποτελέσματα:
Λεπτομερής γνώση των επιμέρους τεχνικών, της εφαρμογής τους και της διαγνωστικής τους αξίας.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Λοιμώξεις και Ασθενείς με Βλάβες Νωτιαίου Μυελού
(ECTS: 6 - Κωδ.Μαθήματος: 061007)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Περιεχόμενο Μαθήματος:
- Ανάλυση, παρουσίαση των βασικών λοιμογόνων
καθώς και των επιπτώσεων αυτών στις λοιμώξεις Σ.Σ.
και Ν.Μ.
- Παθοφυσιολογία, κλινική εικόνα, εργαστηριακή και
απεικονιστική διερεύνηση, θεραπεία.
Μαθησιακά Αποτελέσματα:
Λεπτομερής γνώση της παθοφυσιολογίας, των επιμέρους τεχνικών διερεύνησης και απεικόνισης και της
θεραπείας των λοιμώξεων Σ.Σ. και Ν.Μ.
Διδακτικές και Μαθησιακές Μέθοδοι: Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας: Διαλέξεις.
Αξιολόγηση φοιτητών: Τελική γραπτή εξέταση.
4) Σπονδυλικός Πόνος: Αιτιολογία - Προσέγγιση (ECTS:
6 - Κωδ.Μαθήματος: 061008)
Περιεχόμενο Μαθήματος:
Αναλυτική περιγραφή ανατομίας Ν.Μ. αυχενικής, θωρακικής, οσφυϊκής μοίρας σπονδυλικής στήλης, των
επιμέρους δεματίων καθώς και της φυσιολογικής τους
σημασίας.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την
ανατομική περιοχή και να ερμηνεύσει την απεικόνιση
που θα απαιτηθεί για επιπλέον διερεύνηση.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη
Οργάνωση διδασκαλίας:
Διαλέξεις
Αξιολόγηση φοιτητών:
Τελική γραπτή εξέταση
3ο ΕΞΑΜΗΝΟ
Μαθήματα Υποχρεωτικά
1) Αντιμετώπιση Βλάβης Νωτιαίου Μυελού - Υποστήριξη Συστημάτων (Νευρικού, Καρδιαγγειακού, Πεπτικού,
Ουροποιητικού) σε Ασθενείς με Βλάβες Νωτιαίου Μυελού. (ECTS: 9 - Κωδ.Μαθήματος: 061009)
Περιεχόμενο Μαθήματος:
Ανάλυση θεραπευτικών προσεγγίσεων των επιμέρους
συστημάτων μετά από βλάβη Ν.Μ. Θεραπεία των επιμέρους μεταβολών.
Μαθησιακά Αποτελέσματα:
Γνώση των επιμέρους θεραπειών των διαφόρων συστημάτων συνεπεία βλάβης Ν.Μ. Οι φοιτητές θα εκπαι-
δευτούν επί των υπαρχόντων θεραπευτικών προσεγγίσεων στα επιμέρους συστήματα που επηρεάζονται από
τις βλάβες Ν.Μ.
Διδακτικές και Μαθησιακές Μέθοδοι: Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας: Διαλέξεις.
Αξιολόγηση φοιτητών: Τελική γραπτή εξέταση.
2) Αποκατάσταση Βλάβης Νωτιαίου Μυελού - Φυσική
Αποκατάσταση (ECTS: 9 - Κωδ.Μαθήματος: 061010)
Περιεχόμενο Μαθήματος:
Ανάλυση τεχνικών φυσιοθεραπευτικής προσέγγισης
και αποκατάστασης ασθενών με βλάβη Ν.Μ. Λειτουργική
αξιολόγηση αποτελεσμάτων. Παρακολούθηση ασθενών.
Μαθησιακά Αποτελέσματα:
Οι φοιτητές θα εκπαιδευτούν επί των υπαρχόντων
προσεγγίσεων καθώς και για τις επιμέρους τεχνικές φυσιοθεραπείας που εφαρμόζονται από σε ασθενείς με
βλάβες Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Σπονδυλικός Πόνος: Συντηρητική Θεραπεία (ECTS:
6 - Κωδ.Μαθήματος: 061011)
Περιεχόμενο Μαθήματος:
Περιγραφή της ανατομίας των επιμέρους μονοπατιών
μεταφοράς της αίσθησης του πόνου. Ανάλυση της βιοχημείας και παθοφυσιολογίας καθώς και των συντηρητικών
μορφών θεραπείας.
Μαθησιακά Αποτελέσματα:
Οι φοιτητές θα εκπαιδευτούν στην ανατομική και βιοχημική προσέγγισης του πόνου, επί των μονοπατιών μεταφο-
ράς σήματος καθώς και επί της λειτουργίας των κέντρων
επεξεργασίας των ερεθισμάτων. Επίπτωση των συντηρητικών μορφών θεραπείας στις επιμέρους ανατομικές δομές.
Διδακτικές και Μαθησιακές Μέθοδοι: Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας: Διαλέξεις.
Αξιολόγηση φοιτητών: Τελική γραπτή εξέταση.
4) Σπονδυλικός Πόνος: Χειρουργική Θεραπεία (ECTS:
6 - Κωδ.Μαθήματος: 061012)
Περιεχόμενο Μαθήματος:
Περιγραφή και ανάλυση των χειρουργικών τεχνικών
αντιμετώπισης του πόνου. Ανάλυση της βιοχημείας και
παθοφυσιολογίας.
Μαθησιακά Αποτελέσματα:
Οι φοιτητές θα εκπαιδευτούν στην ανατομική και βιοχημική προσέγγισης του πόνου, επί των μονοπατιών μεταφο-
ράς σήματος καθώς και επί της λειτουργίας των κέντρων
επεξεργασίας των ερεθισμάτων. Επίπτωση των συντηρητικών μορφών θεραπείας στις επιμέρους ανατομικές δομές.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
4ο ΕΞΑΜΗΝΟ
1) Κλινική άσκηση διάρκειας 4ων εβδομάδων (ECTS:
10-Κωδ.Μαθήματος: 061013).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
2) Υποχρεωτική Εκπόνηση μεταπτυχιακής διπλωματικής εργασίας (ECTS: 20-Κωδ. Μαθήματος: 061014).
Άρθρο 7
Εξ Αποστάσεως Εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης σύγχρονης εξ αποστάσεως εκπαίδευσης.
Η οργάνωση των μαθημάτων και λοιπών εκπαιδευτικών δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης, αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του Ε.Κ.Π.Α.
Το Ε.Κ.Π.Α. τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και Αξιολόγηση Μεταπτυχιακών
Φοιτητών
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης κοινοποιείται στους φοιτητές από
τη γραμματεία του Π.Μ.Σ.
8.3 Η παρακολούθηση μαθημάτων/εργαστηρίων κ.λπ.
είναι υποχρεωτική. Ένας μεταπτυχιακός φοιτητής/τρια
θεωρείται ότι έχει παρακολουθήσει κάποιο μάθημα (και
επομένως έχει δικαίωμα συμμετοχής στις εξετάσεις) μόνο
αν έχει παρακολουθήσει τουλάχιστον το 85% των ωρών
του μαθήματος. Σε αντίθετη περίπτωση, ο μεταπτυχιακός
φοιτητής/τρια υποχρεούται να παρακολουθήσει εκ νέου
το μάθημα κατά το επόμενο ακαδημαϊκό έτος.
Σε περίπτωση που το ποσοστό απουσιών φοιτητή/τρια
ξεπερνά το 50% στο σύνολο των μαθημάτων, τίθεται
θέμα διαγραφής τους. Το εν λόγω θέμα εξετάζεται από
τη Συντονιστική Επιτροπή, η οποία γνωμοδοτεί σχετικά
στη Συνέλευση του Τμήματος Ιατρικής της Σχολής Επιστημών Υγείας του ΕΚΠΑ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών καθ’ όλη τη διάρκεια
του εξαμήνου. Ο τρόπος αξιολόγησης ορίζεται από τον/
την υπεύθυνο/η διδάσκοντα/ουσα του κάθε μαθήματος.
Κατά τη διεξαγωγή γραπτών ή προφορικών εξετάσεων,
ως μεθόδων αξιολόγησης, εξασφαλίζεται υποχρεωτικά
το αδιάβλητο της διαδικασίας. Η βαθμολόγηση γίνεται
στην κλίμακα 1-10. Τα αποτελέσματα των εξετάσεων
ανακοινώνονται από τον/την υπεύθυνο/η διδάσκοντα/
ουσα και αποστέλλονται στη Γραμματεία του Π.Μ.Σ. και
του Τμήματος Ιατρικής της Σχολής Επιστημών Υγείας
μέσα σε τέσσερις (4) εβδομάδες το αργότερο από την
εξέταση του μαθήματος. Σε περίπτωση που κατ’ επανάληψη σημειώνεται υπέρβαση του ανωτέρω ορίου από
διδάσκοντα/ουσα, ο/η Διευθυντής/ντρια του Π.Μ.Σ. ενημερώνει σχετικά τη Συνέλευση του Τμήματος Ιατρικής
της Σχολής Επιστημών Υγείας του ΕΚΠΑ.
Η τελική βαθμολογία για κάθε μάθημα είναι αποτέλεσμα της συνολικής τελικής εξέτασης του διδακτικού
έργου.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, εξασφαλίζοντας το
αδιάβλητο της διαδικασίας της αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Συντονιστικής Επιτροπής και εισήγησή της επιτροπής
ΑμεΑ του Τμήματος και λαμβάνοντας υπόψη τις σχετικές
οδηγίες της Μονάδας Προσβασιμότητας Φοιτητών με
αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια ο/η υπεύθυνος/η διδάσκων/ουσα διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η υπεύθυνος/η διδάσκων/ουσα εξασφαλίζει ότι δεν θα παρευ-
ρίσκεται μόνος/η του/της με τον/την εξεταζόμενο/η
φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η κλινική άσκηση που βαθμολογείται
αυτοτελώς, κατοχυρώνεται και δεν επαναλαμβάνεται,
εφόσον η παρακολούθηση αυτών κρίθηκε επιτυχής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου/ας διδάσκοντα/
ουσα και απόφαση της Συνέλευσης του Τμήματος Ιατρικής της Σχολής Επιστημών Υγείας.
8.11 Αν ο μεταπτυχιακός φοιτητής/τρια αποτύχει τρεις
(3) φορές στο ίδιο μάθημα, ακολουθείται η διαδικασία
που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του/της υπεύθυνου/ης του μαθήματος για δύο (2)
χρόνια. Μετά την πάροδο του χρόνου αυτού τα γραπτά
παύουν να έχουν ισχύ και με ευθύνη της Συνέλευσης
του Τμήματος Ιατρικής της Σχολής Επιστημών Υγείας συντάσσεται σχετικό πρακτικό και καταστρέφονται - εκτός
αν εκκρεμεί σχετική ποινική, πειθαρχική ή οποιαδήποτε
άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών.
ΒΜκ= βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών.
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία,συγκεντρώνοντας έτσι εκατόν είκοσι (120) ECTS.
Άρθρο 9
Εκπόνηση Μεταπτυχιακής
Διπλωματικής Εργασίας
9.1 Η ανάθεση μεταπτυχιακής διπλωματικής εργασίας
(Μ.Δ.Ε.) γίνεται μετά την παρακολούθηση όλων των μαθημάτων του προγράμματος σπουδών, την ολοκλήρωση
της κλινικής άσκησης και την επιτυχή εξέταση σε αυτά.
9.2 Η Μ.Δ.Ε. πρέπει να είναι ατομική, πρωτότυπη, να
έχει ερευνητικό χαρακτήρα ή να αποτελεί εργασία ανασκόπησης προηγούμενων μελετών, εφόσον δεν υπάρχει
αντίστοιχή της στη διεθνή βιβλιογραφία.
Πιο συγκεκριμένα, οι γενικές οδηγίες για συγγραφή
της διπλωματικής εργασίας δύναται να είναι:
Διπλωματικές Εργασίες Ανασκόπησης: Περιλαμβάνουν την ανασκόπηση ενός θέματος της βιβλιογραφίας.
Ερευνητικές Διπλωματικές Εργασίες: Οι φοιτητές/τριες
σε ατομικό επίπεδο συνεργάζονται για την ολοκλήρωση
μιας ερευνητικής προσπάθειας (βασικής, πειραματικής
ή κλινικής έρευνας) με την τριμελή επιτροπή υπό την
εποπτεία του επιβλέποντά του.
9.3 Ύστερα από αίτηση του/της υποψηφίου/ας, στην
οποία αναγράφεται ο προτεινόμενος τίτλος της διπλωματικής εργασίας, ο/η προτεινόμενος επιβλέπων/ουσα και
επισυνάπτεται περίληψη της προτεινόμενης εργασίας,
η Συντονιστική Επιτροπή ορίζει τον/την επιβλέποντα/
ουσα αυτής και την τριμελή εξεταστική επιτροπή για την
έγκριση της εργασίας, στην οποία συμπεριλαμβάνεται
και ο/η επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας μπορεί να είναι η
ελληνική ή η αγγλική γλώσσα, με ελληνική και αγγλική
περίληψη και στις δύο περιπτώσεις.
9.4 Ο τίτλος της Μεταπτυχιακής Διπλωματικής Εργασίας οριστικοποιείται κατόπιν αίτησης του/ης φοιτητή/
τριας, σύμφωνη γνώμη του/ης επιβλέποντος/ουσας
προς τη Συντονιστική Επιτροπή του Π.Μ.Σ. και έγκρισης
από τη Συνέλευση του Τμήματος Ιατρικής της Σχολής
Επιστημών Υγείας.
Ο τίτλος της Μεταπτυχιακής Διπλωματικής εργασίας,
δύναται να τροποποιηθεί, ύστερα από αίτηση του/της
μεταπτυχιακού φοιτητή/τριας και με σύμφωνη γνώμη
του/της επιλέποντος/ουσας, προς τη Συντονιστική Επιτροπή του Π.Μ.Σ. και έγκριση από τη Συνέλευση του
Τμήματος Ιατρικής της Σχολής Επιστημών Υγείας. Στην
αίτηση θα πρέπει να υπάρχει και συνοπτική δικαιολόγηση της τροποποίησης.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής που του έχει ορισθεί και να βαθμολογηθεί
βάσει της δεκαβαθμιαίας κλίμακας (1-10) με βαθμό κατ’
ελάχιστο πέντε (5).
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της Μεταπτυχιακής Διπλωματικής Εργασίας ορίζονται από τις κατωτέρω κατηγορίες
που έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής ή άλλων Τμημάτων του ΕΚΠΑ ή
άλλου Ανώτατου Εκπαιδευτικού Ιδρύματος (Α.Ε.Ι.) ή
Ανώτατου Στρατιωτικού Εκπαιδευτικού Ιδρύματος
(Α.Σ.Ε.Ι.), με πρόσθετη απασχόληση πέραν των νομίμων υποχρεώσεών τους,
β) ομότιμους Καθηγητές και αφυπηρετήσαντα μέλη
Δ.Ε.Π. της Ιατρικής Σχολής ή άλλων Τμημάτων του ΕΚΠΑ
ή άλλου Ανώτατου Εκπαιδευτικού Ιδρύματος (Α.Ε.Ι.),
γ) συνεργαζόμενους καθηγητές,
δ) εντεταλμένους διδάσκοντες,
/ΣΠΜ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
ε) επισκέπτες καθηγητές ή επισκέπτες ερευνητές, (ειδικά για τους επισκέπτες καθηγητές, η Σ.Ε. προτείνει την
ανάθεση διδασκαλίας έπειτα από αξιολόγηση του ερευνητικού έργου του υποψήφιου διδάσκοντα, όπως αυτό
αποτυπώνεται σε επιστημονικά περιοδικά με κριτές),
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συντονιστικής Επιτροπής, δύναται να
ανατίθεται η επίβλεψη διπλωματικών εργασιών και σε
μέλη Δ.Ε.Π., Ε.Ε.Π. Ε.Τ.Ε.Π. και Ε.ΔΙ.Π. της Ιατρικής Σχολής,
που δεν έχουν αναλάβει διδακτικό έργο του Π.Μ.Σ..
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του Ε.Κ.Π.Α..
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
Υποχρεώσεις και Δικαιώματα
Μεταπτυχιακών Φοιτητών/τριών
10.1 Οι μεταπτυχιακοί/ές φοιτητές/τριες έχουν όλα τα
δικαιώματα και τις παροχές που προβλέπονται για τους/
τις φοιτητές/τριες του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Το Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr).
10.3 Το Γραφείο Διασύνδεσης του Ε.Κ.Π.Α. παρέχει
συμβουλευτική υποστήριξη φοιτητών/τριών σε θέματα
σπουδών και επαγγελματικής αποκατάστασης (https://
www.career.uoa.gr/ypiresies/).
10.4 Οι μεταπτυχιακοί/ές φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., και διαλέξεις
ή άλλες επιστημονικές εκδηλώσεις του Π.Μ.Σ. κ.α.
10.5 Η Συνέλευση της Ιατρικής Σχολής, μετά την εισήγηση της Συντονιστικής Επιτροπής, δύναται να αποφα-
σίσει τη διαγραφή μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
-  έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
-  υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλλουν αίτηση διαγραφής οι ίδιοι οι μεταπτυχιακοί φοιτητές.
10.6 Σε περίπτωση που μεταπτυχιακός φοιτητής/τρια διαγραφεί από το Π.Μ.Σ., μπορεί να αιτηθεί χορήγηση βεβαί-
ωσης για τα μαθήματα στα οποία έχει εξεταστεί επιτυχώς.
10.7 Οι φοιτητές/τριες μπορούν να συμμετέχουν σε διεθνή προγράμματα ανταλλαγής φοιτητών/τριών, όπως το
πρόγραμμα ERASMUS+ ή CIVIS, κατά την κείμενη νομοθεσία. Στην περίπτωση αυτή, ο μέγιστος αριθμός ECTS που
μπορούν να αναγνωρίσουν είναι τριάντα (30). Η δυνατότητα αυτή παρέχεται μετά το Α’εξάμηνο σπουδών τους.
Οι φοιτητές/τριες θα πρέπει να κάνουν αίτηση προς τη
Σ.Ε. και να ακολουθήσουν τους όρους του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ές φοιτητές/τριες του Ε.Κ.Π.Α.,
δύναται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών, με την προϋπόθεση ότι ο/η υποψήφιο/ια
φοιτητής/τρια παρακολουθεί προπτυχιακό 2ου πτυχίου,
ή σε δύο (2) Προγράμματα Μεταπτυχιακών Σπουδών του
ίδιου ή άλλου Τμήματος, του ίδιου ή άλλου Α.Ε.Ι..
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος στην ελληνική
και την αγγλική γλώσσα.
10.12 Για τη συμμετοχή τους στο Π.Μ.Σ. «Αποκατάσταση
Βλαβών Νωτιαίου Μυελού. Διαχείριση του Πόνου Σπονδυλικής Προέλευσης», οι μεταπτυχιακοί/ες φοιτητές/τριες
καταβάλλουν τέλη φοίτησης που ανέρχονται στο ποσό
των επτακοσίων πενήντα ευρώ (750,00 €) ανα εξάμηνο.
Η καταβολή του τέλους γίνεται στην αρχή κάθε εξαμήνου.
Άρθρο 11
Απαλλαγή Διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ. που πληρούν τα οικονομικά ή κοινω-
νικά κριτήρια και τις προϋποθέσεις αριστείας κατά τον
πρώτο κύκλο σπουδών, σύμφωνα με την ισχύουσα νομοθεσία. Η απαλλαγή αυτή παρέχεται για τη συμμετοχή
σε ένα μόνο Π.Μ.Σ. Σε κάθε περίπτωση, οι απαλλασσόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριών που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής στο Π.Μ.Σ..
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π., που
γίνονται δεκτοί ως υπεράριθμοι σύμφωνα με τη διάταξη
3.3 του παρόντος κανονισμού απαλλάσσονται από την
καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού
συγγένειας εξ αίματος ή εξ αγχιστείας υπάρχει η δυνατότητα να παρέχεται μείωση στα καταβαλλόμενα τέλη
φοίτησης κατά 50%.
Άρθρο 12
Υποτροφίες και Βραβεία
Για την πραγματοποίηση των σπουδών τους οι φοιτητές/τριες μπορούν να λάβουν υποτροφία.
12.1 Το Π.Μ.Σ. δύναται να χορηγήσει μία (1) υποτροφία αριστείας, ύστερα από εισήγηση της Συντονιστικής
Επιτροπής ανάλογα με τις οικονομικές δυνατότητες του
Π.Μ.Σ., η οποία αποδίδεται στον/στην αριστούχο φοιτητή/τρια του Π.Μ.Σ., βάση της επίδοσής του/της στα
μαθήματα του Α’ και Β’ εξαμήνου.
Η υποτροφία απαλλάσσει τον/την δικαιούχο από τα
τέλη φοίτησής του/της του τελευταίου εξαμήνου διδασκαλίας μαθημάτων και δύναται να φτάσει και μέχρι το
σύνολο των τελών φοίτησης στο Π.Μ.Σ., ανάλογα με τους
διαθέσιμους οικονομικούς πόρους του Π.Μ.Σ..
Προϋποθέσεις
Υποψηφιότητα για την υποτροφία αριστείας μπορούν
να καταθέσουν οι μεταπτυχιακοί φοιτητές/τριες που
έχουν ολοκληρώσει το ήμισυ της κανονικής διάρκειας
φοίτησης. Οι υποψήφιοι/ες δεν πρέπει να κατέχουν έμμισθη θέση στον δημόσιο ή τον ιδιωτικό τομέα ούτε να
λαμβάνουν υποτροφία από οποιοδήποτε άλλο φορέα
για το συγκεκριμένο χρονικό διάστημα.
Κριτήρια
- Βαθμολογική επίδοση στα μαθήματα, με μέσο όρο
μεγαλύτερο ή ίσο του εννέα (9),
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών,
- ατομικό και οικογενειακό εισόδημα.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
αίτηση στη Γραμματεία του Π.Μ.Σ. συνοδευόμενη υποχρεωτικά από τα κατωτέρω απαραίτητα δικαιολογητικά:
- Αναλυτική βαθμολογία,
- υπεύθυνη δήλωση, υπογεγραμμένη μέσω της πλατφόρμας gov.gr, με το εξής κείμενο:
«Δεν κατέχω έμμισθη θέση στον δημόσιο ή τον ιδιωτικό τομέα ούτε λαμβάνω υποτροφία από οποιοδήποτε
άλλο φορέα για το συγκεκριμένο χρονικό διάστημα»,
- πρόσφατο εκκαθαριστικό εφορίας (ατομικό και οικογενειακό).
Η Συντονιστική Επιτροπή του Π.Μ.Σ., εξετάζει τις υποψηφιότητες και εισηγείται στη Συνέλευση της Ιατρικής
Σχολής, η οποία και αποφασίζει σχετικά.
Άρθρο 13
Υποδομή και Χρηματοδότηση του Π.Μ.Σ.
13.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του Ε.Κ.Π.Α. και του Γ.Ν.Α. «ΚΑΤ».
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
ΕΚΠΑ.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.),
στ) τον κρατικό προϋπολογισμό ή το πρόγραμμα δημοσίων επενδύσεων και
ζ) κάθε άλλη νόμιμη πηγή.
13.4 Η καταβολή των τελών φοίτησης, πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ..
13.5 Η διαχείριση των πόρων του Π.Μ.Σ. του Α.Ε.Ι.,
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α..
13.6 Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ.. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα,
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε που ισχύει για τα
έσοδα από αντίστοιχες πηγές χρηματοδότησης, β) το υπόλοιπο ποσό των συνολικών εσόδων του Π.Μ.Σ. διατίθεται
για την κάλυψη των λειτουργικών δαπανών του Π.Μ.Σ..
Άρθρο 14
Ανάθεση Διδασκαλίας/Διδάσκοντες στο Π.Μ.Σ.
14.1 Το διδακτικό έργο του Προγράμματος Μεταπτυχιακών Σπουδών (Π.Μ.Σ.) ανατίθεται, κατόπιν εισήγησης
της Συντονιστικής Επιτροπής και απόφασης της Συνέλευσης του Τμήματος Ιατρικής της Σχολής Επιστημών
Υγείας, στις ακόλουθες κατηγορίες διδασκόντων:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
α) Μέλη Διδακτικού Ερευνητικού Προσωπικού (Δ.Ε.Π.),
μέλη Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) του Τμήματος Ιατρικής της Σχολής Επιστημών Υγείας ή άλλων
Τμημάτων του Ε.Κ.Π.Α. ή άλλου Ανώτατου Εκπαιδευτικού
Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση
πέραν των νομίμων υποχρεώσεών τους,
β) ομότιμους Καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
Ε.Κ.Π.Α. ή άλλου Ανώτατου Εκπαιδευτικού Ιδρύματος
(Α.Ε.Ι.),
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες, (ειδικά για τους επισκέπτες καθηγητές/τριες,
η Σ.Ε. προτείνει την ανάθεση διδασκαλίας έπειτα από
αξιολόγηση του ερευνητικού έργου του/της υποψήφιου/ιας διδάσκοντα/ουσας, όπως αυτό αποτυπώνεται σε
επιστημονικά περιοδικά με κριτές),
στ) ερευνητές/τριες και ειδικούς λειτουργικούς επιστήμονες ερευνητικών και τεχνολογικών φορέων του
άρθρου 13Α του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλ-
λοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ..
14.2 Όλες οι κατηγορίες διδασκόντων/ουσών δύνανται
να αμείβονται αποκλειστικά από τους πόρους του Π.Μ.Σ.
ανάλογα με τους διαθέσιμους οικονομικούς πόρους του.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με εισήγηση της Σ.Ε. και απόφαση
της Συνέλευσης του Τμήματος Ιατρικής της Σχολής Επιστημών Υγείας, καθορίζεται το ύψος της αμοιβής του
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π., δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.Ε.Π., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης του Τμήματος Ιατρικής της Σχολής Επιστημών Υγείας, δύναται να ανατίθεται
επικουρικό διδακτικό έργο στους υποψηφίους διδάκτορες του Τμήματος Ιατρικής της Σχολής Επιστημών Υγείας
υπό την επίβλεψη διδάσκοντος/ουσας του Π.Μ.Σ., κατόπιν εισήγησης της Συντονιστικής Επιτροπής.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/της διδάσκοντα/ουσας,
β) την ιδιότητά του/της (π.χ. μέλος ΔΕΠ, ΕΕΠ, ΕΔΙΠ,
ΕΤΕΠ κ.α.), διδάσκοντα/ουσας,
γ) το είδος του διδακτικού έργου που ανατίθεται ανά
διδάσκοντα/ουσα (μάθημα ή εργαστήριο),
δ) τον αριθμό των ωρών διδασκαλίας ανά μάθημα ή
εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους,
τόσο για το χειμερινό, όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης του Τμήματος
Ιατρικής της Σχολής Επιστημών Υγείας η ανάθεση διδακτικού έργου δύναται να τροποποιείται κατά τη διάρκεια
του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών, τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
Απονομή Διπλώματος
Μεταπτυχιακών Σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας,
και ύστερα από αίτηση του/της μεταπτυχιακού/ης φοιτητή/τριας, χορηγείται στον μεταπτυχιακό/ή φοιτητή/
τρια βεβαίωση περάτωσης σπουδών, χάνεται η φοιτητική του/της ιδιότητα και παύει η συμμετοχή του/της
στα συλλογικά όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση των σπουδών και αναγράφει βαθμό, με ακρίβεια
δύο δεκαδικών ψηφίων, κατά την ακόλουθη κλίμακα:
Άριστα (8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπε-
ριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Αποκατάσταση Βλαβών
Νωτιαίου Μυελού. Διαχείριση του πόνου Σπονδυλικής
Προέλευσης».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Άρθρο 16
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της Συνέλευσης του Τμήματος Ιατρικής της Σχολής Επιστημών Υγείας και σε χώρο της Ιατρικής Σχολής,
παρουσία του/ης Διευθυντή/ντριας του Π.Μ.Σ., του Προέδρου του Τμήματος Ιατρικής της Σχολής Επιστημών
Υγείας, του Κοσμήτορα της Σχολής Επιστημών Υγείας
ή του/της Αναπληρωτή/τριας του/της και κατά τις δυνατότητες, ενδεχομένως εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται
από τη Γραμματεία των Π.Μ.Σ. του Τμήματος Ιατρικής της
Σχολής Επιστημών Υγείας, στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν ολοκληρώσει επιτυχώς το Π.Μ.Σ., σε εξαιρετικές περιπτώσεις
(σπουδές, διαμονή ή εργασία στο εξωτερικό, λόγοι υγείας
κ.λπ.), μπορούν να αιτηθούν στη Γραμματεία του Τμήματος
Ιατρικής της Σχολής Επιστημών Υγείας του ΕΚΠΑ, εξαίρεση
από την υποχρέωση καθομολόγησης. Η εξαίρεση από την
υποχρέωση καθομολόγησης εγκρίνεται από τον Πρόεδρο του Τμήματος Ιατρικής της Σχολής Επιστημών Υγείας
και τον Αντιπρύτανη Ακαδημαϊκών, Διεθνών Σχέσεων και
Εξωστρέφειας.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης της Ιατρικής Σχολής που
το διοργανώνεται από την Εθνική Αρχή Ανώτατης Εκπαίδευσης (ΕΘ.Α.Α.Ε.). Στο πλαίσιο αυτό αξιολογείται η
συνολική αποτίμηση του έργου που επιτελέστηκε από
κάθε Π.Μ.Σ., ο βαθμός εκπλήρωσης των στόχων που
είχαν τεθεί κατά την ίδρυσή του, η βιωσιμότητά του, η
απορρόφηση των αποφοίτων στην αγορά εργασίας, ο
βαθμός συμβολής του στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η
σκοπιμότητα παράτασης της λειτουργίας του, καθώς και
λοιπά στοιχεία σχετικά με την ποιότητα του έργου που
παράγεται και τη συμβολή του στην εθνική στρατηγική
για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση του Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας (ΜΟ.ΔΙ.Π.) του Ιδρύματος. Στη διαδικασία της εσω-
τερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ και με όσα ειδικότερα
ορίζονται στον παρόντα Κανονισμό.
Η εσωτερική αξιολόγηση του Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεών του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Τα αποτελέσματα της αξιολόγησης κοινοποιούνται
στη Συντονιστική Επιτροπή και εξετάζονται ώστε να
βελτιώνεται διαρκώς το επίπεδο σπουδών του Π.Μ.Σ.:
Αποβλέπουν στη βιωσιμότητα του Προγράμματος, το
υψηλό επίπεδο σπουδών, τη βελτίωση των παροχών του
και την αποδοτικότητα των διδασκόντων του.
Άρθρο 18
Διαχείριση Παραπόνων
Φοιτητών/τριών
Δεδομένης της προσήλωσης της Ιατρικής Σχολής στη
συνεχή ενίσχυση της φοιτητοκεντρικής Εκπαιδευτικής
διαδικασίας και λογοδοσίας, στόχος του Π.Μ.Σ. είναι
η όσο το δυνατόν αποτελεσματικότερη αντιμετώπιση
των παραπόνων προς όφελος τόσο των μεταπτυχιακών
φοιτητών/τριών όσο και της βελτίωσης της λειτουργίας
του Π.Μ.Σ.
Η διαδικασία αφορά όλα τα ερωτήματα-παράπονα των
ενεργών μεταπτυχιακών φοιτητών/τριών που υποβάλλονται εγγράφως και επωνύμως, για θέματα ακαδημαϊκής
τάξης και δυσλειτουργίας.
Οι διατάξεις του παρόντος δεν περιλαμβάνουν θέματα που αφορούν το αμιγώς ακαδημαϊκό έργο των
διδασκόντων.
Σκοπός της πολιτικής διαχείρισης παραπόνων είναι η
επίλυση διαφωνίας ή προβλήματος που σχετίζεται με
θέματα όπως:
18.1 Θέματα σπουδών και φοίτησης, για τα οποία
το Π.Μ.Σ. είναι άμεσα αρμόδιο (στις αρμοδιότητες της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Επιτροπής δεν εμπίπτουν ενστάσεις αναφορικά με τη
βαθμολόγηση των εξεταζομένων).
18.2 Ανάρμοστη συμπεριφορά από μέλος του ακαδημαϊκού ή διοικητικού προσωπικού.
18.3 Ελλιπής καθοδήγηση μεταπτυχιακών φοιτητών/
τριών από μέλος ακαδημαϊκού ή διοικητικού προσωπικού. Οι φοιτητές/τριες δύνανται να υποβάλλουν γραπτό
αίτημα όταν ενέργεια ή απόφαση μέλους της Ιατρικής
Σχολής δεν συνάδει με:
α) Τον Κανονισμό του ΠΜΣ,
β) τον κώδικα Δεοντολογίας ή/και τις προβλεπόμενες
διαδικασίες που αφορούν στην ακαδημαϊκή διδασκαλία
και έρευνα,
γ) την ορθή χρήση εγκαταστάσεων και υποδομών,
δ) την προστασία της πνευματικής ιδιοκτησίας και των
πνευματικών δικαιωμάτων,
ε) την πρέπουσα συμπεριφορά και
στ) την ισότητα, την καταπολέμηση των διακρίσεων
(φυλετικών, θρησκευτικών, σεξουαλικών, λόγω αναπηρίας κ.ά), την καταπολέμηση της παρενόχλησης και της
σεξουαλικής παρενόχλησης.
18.4 Προκειμένου να γνωρίζουν τα δικαιώματα και
τις υποχρεώσεις τους, οι φοιτητές/τριες οφείλουν να
μελετήσουν τον Κανονισμό Μεταπτυχιακών και Διδακτορικών Σπουδών του ΕΚΠΑ και γενικά τους κανόνες
λειτουργίας του Πανεπιστημίου.
Οι Κανονισμοί της Ιατρικής Σχολής είναι αναρτημένοι
στην ιστοσελίδα της Ιατρικής Σχολής (http://www.med.
uoa.gr/).
Επίσης, οι φοιτητές/τριες μπορούν να απευθύνονται
στον Ακαδημαϊκό τους Σύμβουλο για καθοδήγηση και
υποστήριξη σε θέματα που τους απασχολούν και σχετίζονται με τις σπουδές τους.
18.5 Ο/Η φοιτητής/τρια συμπληρώνει το Έντυπο Υποβολής Παραπόνου και υποβάλλει στον Ακαδημαϊκό
Σύμβουλο του Π.Μ.Σ., εντός 30 ημερών από την ημέρα
εμφάνισης του προβλήματος. Εν συνεχεία εκείνος μετά
από συζήτηση με τον/την φοιτητή/τρια, ενημερώνει τη
Συντονιστική Επιτροπή η οποία και προβαίνει στις απαραίτητες ενέργειες για την εξέταση και διερεύνηση του
προβλήματος.
18.6 Εντός ευλόγου χρονικού διαστήματος και αναλόγως της φύσης του προβλήματος και του επείγοντος
χαρακτήρα του θέματος, ενημερώνεται αρμοδίως ο/η
φοιτητής/τρια για την έκβαση των ενεργειών που έχουν
γίνει και τις αποφάσεις που έχουν ληφθεί σχετικά με το
πρόβλημα ή το παράπονο.
18.7 Στις περιπτώσεις που μετά την ολοκλήρωση της
διαδικασίας εξέτασης του προβλήματος/παραπόνου
από την Συντονιστική Επιτροπή, ο/η φοιτητής/τρια ενίσταται για την επίλυση ή η κατάσταση εξακολουθεί να
είναι προβληματική, τότε μπορεί να υποβάλει εκ νέου
γραπτώς το παράπονο του/της στην αρμόδια Επιτροπή Διαχείρισης Παραπόνων της Ιατρικής Σχολής, μέσω
πρωτοκόλλου, χρησιμοποιώντας το αντίστοιχο Έντυπο
Υποβολής Παραπόνων, αναφέροντας μεταξύ άλλων και
τη διαδικασία ακρόασης, διαμεσολάβησης και διοικητικής εξέτασης που ακολουθήθηκε από την Συντονιστική
Επιτροπή του Π.Μ.Σ..
Άρθρο 19
Ακαδημαϊκός Σύμβουλος
19.1 Ο Ακαδημαϊκός Σύμβουλος (Α.Σ.) δύναται να είναι
μέλος του Ακαδημαϊκού και Ερευνητικού Προσωπικού
(Δ.Ε.Π.) ανεξαρτήτως βαθμίδας, Ειδικό Εκπαιδευτικό
Προσωπικό (Ε.Ε.Π.) και Εργαστηριακό Διδακτικό Προσωπικό (Ε.ΔΙ.Π.) του Τμήματος Ιατρικής της Σχολής Επι-
στημών Υγείας και παρέχει καθοδήγηση στους φοιτητές
σχετικά με την επιλογή των μαθημάτων τους και σε τυχόν
προβλήματα που ενδέχεται να προκύψουν κατά τη διάρκεια των σπουδών τους. Ο Α.Σ. παραμένει ο ίδιος για
κάθε μεταπτυχιακό φοιτητή/τρια μέχρι την περάτωση
των Σπουδών τους.
19.2 Στην αρχή της φοίτησης των πρωτοετών φοιτητών κοινοποιείται μέσω της ιστοσελίδας του Π.Μ.Σ.
στους νεοεισερχόμενους φοιτητές το όνομα του Α.Σ., το
e-mail και οι ώρες γραφείου του. Ο Α.Σ. δέχεται τους/ις
φοιτητές/τριες για συνεργασία και καθοδήγηση σε συγκεκριμένες ώρες, οι οποίες ανακοινώνονται στην αρχή
κάθε εξαμήνου στην ιστοσελίδα του Π.Μ.Σ..
Οι προβλεπόμενες σταθερές συναντήσεις φοιτητών/
τριών με τον Α.Σ. είναι:
α) Μετά την έκδοση των αποτελεσμάτων της αντίστοιχης εξεταστικής περιόδου, όπου συζητούν τη γενικότερη
πορεία του φοιτητή και
β) κατά την περίοδο επιλογής θέματος διπλωματικής
εργασίας.
19.3 Έκτακτες συναντήσεις μπορούν να πραγματοποιούνται αν κριθεί αναγκαίο από τον/την φοιτητή/τρια, ή
εφόσον το ζητήσει ο Α.Σ. για μείζον θέμα που αφορά
τον/την φοιτητή/τρια. Το περιεχόμενο των συζητήσεων
είναι απόρρητο και τα προσωπικά δεδομένα του φοιτητή
προστατεύονται από τον Α.Σ..
19.4 Το έργο του Ακαδημαϊκού Συμβούλου είναι να
συμβουλεύει, να καθοδηγεί και να υποστηρίζει τους/
τις φοιτητές/τριες στο πρόγραμμα σπουδών τους αλλά
και σε προσωπικά προβλήματα που σχετίζονται με τις
σπουδές τους, καθώς και να υποδεικνύει τρόπους για
την επίτευξη των ατομικών τους στόχων σε κάθε επίπεδο
των σπουδών τους. Ο Α.Σ. συμβουλεύει και προτείνει,
χωρίς οι υποδείξεις του να έχουν υποχρεωτικό ή δεσμευτικό χαρακτήρα.
Υποστηρίζει επίσης τους/τις μεταπτυχιακούς/ες φοιτητές/τριες σε θέματα που καθυστερούν την ολοκλήρωση
των σπουδών τους (π.χ. επικοινωνεί και επεξεργάζεται
από κοινού με αντίστοιχα μέλη Δ.Ε.Π. την παροχή πρόσθετου εκπαιδευτικού υλικού, κ.λπ.).
19.5 Ο Ακαδημαϊκός Σύμβουλος δημιουργεί κατάλογο με τις ιδρυματικές ηλεκτρονικές διευθύνσεις των
μεταπτυχιακών φοιτητών/τριών την ευθύνη των οποίων
ανέλαβε στο πλαίσιο της αρμοδιότητάς του και ρυθμίζει
την επικοινωνία μαζί τους.
Άρθρο 20
Χρονική Διάρκεια Λειτουργίας του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 889/07.02.2024
Άρθρο 21
Μεταβατικές Διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κανονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 25 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240200889.pdf | Tokens: 65942]